I januar-februar 2024 var skipet i et lengre opphold hos Horten Skipsreparasjoner for 60-årsklassing med tykkelsemålinger av stål samt inspeksjoner av tanker. Dette var først og fremst en stor inspeksjon og ingen større oppgraderinger ble utført utenom ankerkassen som måtte repareres. 1. mars 2024 inviterte Sørlandets maritime videregående skole inn besøkende for å feire 60-årsjubileum der det ble servert kaker, brus, omvisning av skipet samt en presentasjon om skipets historie helt fra kontrakten i 1962 helt fram til 2024. Like etter dette var skipet på tokt til Bergen der hun la fra kai 8. mars 2024. Skipet var på sin lengste tokt noen gang som skoleskip april 2024 der hun var blant annet innom Ålesund, Trondheim og Eidfjord. Høsten 2024 var skipet på tur til Oslo, Moss, Sandefjord, Tønsberg og Arendal i samarbeid med opplæringskontoret Sør-Øst. I sent november var som alltid julelenken og julestjernen påmontert på skipet.